open-index/open-wikipedia-markdown huggingface dataset:
Valgkollegium

Et **valgkollegium** er et organ som velger den eller de som skal velges ved indirekte valg . Motsetningen er direkte valg. Der velgerne velger sine representanter eller leder direkte, velger velgerne valgmenn til et valgkollegium, som igjen skal velge representantene eller lederen.

Paven, som leder Vatikanet, har siden 1059 vært valgt av kardinalene , og kardinalkollegiet er det eldste kontinuerlige ordningen med valgkollegium som fremdeles fungerer.

## USA
Valgkollegium benyttes blant annet ved presidentvalg i USA. Det historiske argumentet for opprettelse av valgkollegium i USA var en blanding av frykt for intriger og fraksjonering dersom presidenten ble valgt av en liten gruppe menn som møttes jevnlig, samt at slaveriet i sørstatene gjorde direktevalg vanskelig å få vedtatt. Et valgkollegium bestående av samme antall valgmenn som antall senatorer og kongressmenn, og samtidig var uavhengig av disse, ble opprettet. Hver stat vedtok selv lovene for hvordan valgmennene skulle velges. I 2000 bidro ordningen til at George W. Bush ble valgt til president fremfor Al Gore, selv om et flertall av velgerne støttet Gore. Valgkollegiumsystemet, som ikke er helt proporsjonalt, førte til at Bush hadde et flertall blant valgmennene.

## Andre land
Mens blant annet valgkollegiene i USA velges med presidentvalget som eneste oppgave, er valgkollegier i andre land institusjoner med flere oppgaver. I land der det for eksempel er parlamentet som velger presidenten fungerer parlamentet som valgkollegium. Valgkollegier benyttes også innenfor andre typer organisasjoner.

Estland har en ordning der nasjonalforsamlingen velger president i flere runder, og fjerde og siste runde avgjøres av et valgkollegium. Finland valgte frem til 1988 sin president ved bruk av valgmenn.

## Norge
Norge hadde et system med valgmenn frem til Stortingsvalget 1903. Det var én valgmann per 50 stemmeberettigede i byene og én per 100 på landet. I Norge utpekes partiledere og partienes statsministerkandidater av partienes landsmøter, som er et valgkollegium med flere oppgaver. Statsministeren utpekes formelt av kongen, men må ha flertall i Stortinget, som reelt fungerer som et valgkollegium som velger statsminister.

## Referanser
Plouay

**Plouay** er en kommune i departementet Morbihan i regionen Bretagne nordvest i Frankrike.

## Sport
Plouay er blant annet kjent for landeveissykling, og GP Ouest-France arrangeres her hvert år. I 2000 var Plouay vertsby for VM i landeveissykling, og Tour de France har besøkt denne byen tre ganger: i 1998, 2002 og 2006.

## Referanser


## Eksterne lenker
*
Bretagne Classic Ouest-France

**Bretagne Classic Ouest-France** (tidl. kalt *GP Ouest-France*, *Grand-Prix de Plouay Ouest-France*) er et sykkelritt som arrangeres årlig på sensommeren rundt den bretonske landsbyen Plouay i Vest-Frankrike. Det kjøres 11 runder i en løype som er omtrent 20 kilometer.

Rittet har vært arrangert siden 1931, og det er en del av UCI WorldTour

## Vinnere

## Referanser


## Eksterne lenker
*
Østens tre vise aper

**Østens tre vise aper**, også kalt **De tre vise aper** og annet (japansk , *san'en* eller *sanzaru*, eller , *sanbiki no saru*), er de tre apekattene som «ikke vil se noe (ondt), ikke høre noe (ondt), ikke si noe (ondt)». Figurene er et kjent motiv i japansk kunst og bygger på et motto eller ordspråk om hvordan en kan forholde seg til ondskap.

De tre apene er:
* **Mizaru**, som holder seg for øynene og ikke ser noe ondt. 
* **Kikazaru**, som holder seg for ørene og ikke hører noe ondt 
* **Iwazaru**, som holder seg for munnen og ikke sier noe ondt. 

Noen ganger er det en fjerde ape sammen med de andre, **Shizaru**, som symboliserer «ikke gjøre noe (ondt)». Han kan dekke magen eller skrittet eller bare krysse armene.

Munnhellet «ikke se, ikke høre, ikke si» har uviss opprinnelse, men har i buddhistisk tradisjon blitt tolket som en oppfordring om ikke å dvele ved onde tanker. Motivet med tre aper skal ha oppstått som et ordspill. På japansk er uttrykket *mizaru, kikazaru, iwazaru* og endelsen *-zaru*, som er en gammel form for nektelse, blir uttalt på samme måte som *saru*, som betyr «apekatt». Utsagnet kan derfor tolkes som navnet på tre aper. I Vesten, for eksempel i politisk satire, kan mottoet og bildet av apene uttrykke kritikk av manglende ansvarsfølelse når noen lukker seg for kunnskap og nekter å innse virkeligheten, eller når de bevisst er tause om sannheten. I andre sammenhenger kan apene symbolisere taushetsplikt i kriminelle gjengmiljøer eller sensur av ytringsfriheten.


File:Four wise monkeys.jpg|Fire vise aper der den siste holder seg for skrittet som tegn på at den ikke vil gjøre noe vondt
File:Oak Ridge Wise Monkeys.jpg|De tre vise apene brukt i en påminnelse om taushetsplikt for arbeidere innen manhattanprosjektet, et amerikansk-britisk prosjekt for å lage atombomber under andre verdenskrig.
|«De tre vise aper» som satirisk symbol i demonstrasjonen *Stop Watching Us* i Berlin 2013;  Her er det politikerne Angela Merkel, Hans-Peter Friedrich og Ronald Pofalla som ikke vil se, høre eller si noe.


## Eksterne lenker
*
Linn-Kristin Riegelhuth Koren

**Linn-Kristin «Linka» Riegelhuth Koren** (født 1. august 1984 i Ski) er en norsk tidligere håndballspiller. 

Fra 2002 spilte hun for Larvik HK, med unntak av sesongen 2009/2010 da hun spilte for FCK Håndbold. Hun hadde tidligere spilt for Ski IL Håndball, Holmlia Sportsklubb og Furuset. Hun debuterte på landslaget 23. september 2003 mot Kroatia, og scoret ett mål. Riegelhuth Koren kan brukes både som høyre kant og høyre back, men spiller mest høyrekant.

Hun ble kåret til Årets spiller, Årets høyre bakspiller og fikk toppscorertittelen i eliteserien i sesongen 2006/2007. Hun scoret til sammen 221 mål, som er rekord. Hun scoret også 48 mål i NM og 75 mål i EHF Champions League. I OL-finalen i 2008 scoret hun 9 mål på 10 skudd. I EM i desember samme år ble hun mesterskapets toppscorer med 51 mål på 8 kamper. Hun fikk også en plass på EMs «All Star Team» som beste høyrekant. I oktober 2009 kåret Det internasjonale håndballforbundet (IHF) henne til verdens beste håndballspiller i håndballåret 2008. I VM 2009 i Kina, der Norge tok bronse, tok IHF henne ut på «All Star Team» som beste høyreving.

## Familie
Hun giftet seg sommeren 2011 med Einar Riegelhuth Koren. Hun er søster til Betina Riegelhuth.

## Meritter
* 2023 – Innlemmet i EHFs «Hall of Fame»

### Landslag
* OL 2016 – Bronse
* EM 2014 – Gull
* EM 2012 – Sølv
* OL 2012 – Gull
* VM 2011 – Gull
* EM 2010 – Gull
* VM 2009 – Bronse
* EM 2008 – Gull
* OL 2008 – Gull
* VM 2007 – Sølv
* EM 2006 – Gull
* EM 2004 – Gull
* VM 2003 – 6.-plass

## Deltagelse i ''Mesternes mester''
Sommeren 2021 var hun deltager i sesong 13 av NRKs reality-konkurranse *[[Mesternes Mester|Mesternes mester]]*.

## Referanser




## Eksterne lenker
* 
* 
*
Tonje Larsen

**Tonje Larsen** (født 26. januar 1975 i Tønsberg) er en norsk håndballtrener og tidligere -spiller (bakspiller) som spilte for Larvik Håndballklubb. Hun ble årets spiller i Norge 2001/02 og 2002/03. Hun har også spilt en årrekke på landslaget, men hadde et opphold etter VM 2003 på grunn av skader. Hun gjorde comeback på landslaget i 2008. Totalt har Larsen spilt 264 landskamper og scoret 567 mål.

Tonje Larsen er trener på idrettslinjen ved Wang Toppidrett i Tønsberg i tillegg til å trene , som rykket opp i eliteserien i 2020. Fra høsten 2020 er hun del av A-landslagsteamet sammen med Thorir Hergeirsson og Mats Olsson.

## Meritter

### Klubblag
Hun var med på alle Larviks serie- og cupmesterskap inntil hun la opp i 2015:

* Cupvinner: 1995/96, 1997/1998, 1999/2000, 2002/2003, 2003/2004, 2004/2005, 2005/2006, 2006/2007, 2008/2009, 2009/2010, 2010/2011, 2011/2012
* Seriemester: 1993/1994, 1996/1997, 1999/2000, 2000/2001, 2001/2002, 2002/2003, 2004/2005, 2005/2006, 2006/2007, 2007/2008, 2008/2009, 2009/2010, 2010/2011, 2011/2012
* Seier i Champions League 2011 med Larvik HK som første norske lag. Seier i cupvinnercupen 2004/2005 og 2007/2008, EHF-cupen 1998/1999 (med Viborg HK), sølvmedaljer i EHF-cupen i 1995/1996 og i cupvinnercupen i 2008/2009.

### Mesterskap for Norge
* EM 2010 (gull)
* VM 2009 (bronse)
* EM 2008 (gull). All Star Team.
* OL 2008 (gull)
* VM 2003 (6.-plass)
* EM 2002 (sølv)
* OL 2000 (bronse)
* VM 1999 (gull)
* EM 1998 (gull)
* VM 1997 (sølv)
* OL 1996 (4.-plass)
* EM 1996 (sølv)
* VM 1995 (4.-plass)
* EM 1994 (bronse)

## Skader
Larsen slet i mange år med en kneskaden jumper's knee, og av den grunn spilte hun mange mesterskap i forsvar. Hun bidro sterkt til det sterke forsvarsspillet både landslaget og Larvik hadde på 1990-, 2000- og 2010-tallet.

Larsen ble kvitt kneskaden og var aktuell for VM i Frankrike i 2007, men ble da satt utenfor av en ny skade med brudd i hånden etter et sammenstøt med Storhamars stjernespiller Izabela Duda. Hun gjorde derfor ikke comeback før i en turnering i Portugal våren 2008. og deltok på laget som vant gull under OL i Beijing. Hun var den dominerende spilleren i finalen under EM 2008 i Republikken Makedonia, som det norske kvinnelandslaget vant.

## Referanser


## Eksterne lenker
* 
* Tonje Larsen - Landslagsprofiler hos Norges Håndballforbund
* Tonje Larsen  – European Handball Federation
Lene Rantala

**Lene Rantala** (født 1968) er en dansk håndballtrener og tidligere håndballspiller som var målvakt for Larvik Håndballklubb og Danmarks kvinnelandslag i håndball. Hun er en av de mestvinnende håndballspillerne i verden, med tre EM-gull, ett VM-gull, to OL-gull, et EM-sølv, ett VM-sølv, og én VM-bronse med Danmark.

Rantala har spilt 226 landskamper for Danmark. Hun la landslagsspill på hylla i 2002, men gjorde comeback for å hjelpe Danmark gjennom kvalifiseringen til VM 2007 i Frankrike. Rantala spilte lite, og Danmark klarte heller aldri å kvalifisere seg for mesterskapet.

Hun har vunnet Champions League i 2011 med Larvik, har to seire i Cupvinnercupen med Larvik i 2005 og 2008. Hun spilte 669 kamper og har vunnet 14 seriegull og er cupmester 15 ganger med Larvik HK.

I februar 2019 overtok hun som trener for Larvik HK etter Geir Oustorp.

## OL-medaljer
* 1996  Atlanta -  **Gull** i håndball, damer  Danmark
* 2000  Sydney -  **Gull** i håndball, damer  Danmark

## Referanser


## Eksterne lenker
*
Nadine Krause

**Nadine Krause** (født 25. mars 1982) er en tysk håndballspiller som ble toppscorer i Håndball-EM 2006 for damer i Sverige og ble kåret til Verdens beste håndballspiller for sin innsats i 2006/2007-sesongen.

Hun har skiftet klubb fra Bayer Leverkusen til danske FCK Håndbold i 2007.

## Referanser


## Eksterne lenker
* 
* Profil på dhb.de
Grit Jurack

**Grit Jurack** (født 22. oktober 1977 i Leipzig) er en tysk håndballtrener og tidligere håndballspiller som fra 2004 til 2012 spilte for Viborg HK i Danmark. Hun har blitt sett på som verdens beste høyreback, og var ved siden av Nadine Krause den aller viktigste spilleren på det tyske kvinnelandslaget i håndball. På bildet til høyre ser vi Grit Jurack i aksjon i 2009-sesongen i det hun skal ta et straffekast.

## Eksterne lenker
* 
* Profil på dhb.de
Kristine Andersen

**Kristine Andersen** (født 2. april 1976) er en tidligere dansk håndballspiller som spilte store deler av sin karriere i klubben Ikast-Bording Elite Håndbold. Kristine Andersen spilte på det danske landslaget i håndball, og fikk sin debut i 1996. Hun var med på det danske landslaget som vant gull under EM 1996 og i 2002 samt OL i 2004. Hun var også med i troppen til OL 1996, selv om hun der ikke fikk spilletid.

## Meritter
* EM 1996: Gull
* OL 1996: Gull
* EM 1998: Sølv
* VM 1999: 6.-plass
* VM 2001: 4.-plass
* EM 2002: Gull
* OL 2004: Gull

Hun ble kåret til beste playmaker etter en meget godt innsats for Danmark på hjemmebane i EM 2002, hvor hun også var den mestscorende for Danmark. Hun var i mange år en av de viktigste spillerne for det danske landslaget, men hun la opp i landslagssammenheng etter OL-gullet i 2004.

Kristine Andersen la opp som 30. juni 2005, men gjorde små innhopp for Ikast som på den tiden var skadeplaget. Hun gjorde også et lite comeback for SK Aarhus i 2006.

## OL-medaljer
* 2004  Athen -  **Gull** i håndball, damer  Danmark

## Referanser


## Eksterne lenker
*
Gunnar Pettersen

**Gunnar Atle «GP» Pettersen** (født 1955) er en norsk håndballkommentator for Viasat og tidligere håndballspiller og håndballtrener. Han var norsk landslagstrener i herrehåndball 1989–1994 og på nytt 2001–2008. Han har vært trener for Fredensborg/Ski, Larvik (1994–1996), Sandefjord, Tertnes og Flint Tønsberg, og sesongen 2015/16 var han trener for Vipers Kristiansand.  Han har også vært håndballkommentator på TV 2. Han inngikk våren 2009 i trenerteamet til Drammen.

Pettersen var aktiv håndballspiller i perioden 1978–1987 og spilte til sammen 137 kamper for Sandefjord HK, Fredensborg Ski og Skiens Ballklubb. Han ble skytterkonge fem ganger i løpet av disse sesongene.

Som landslagsspiller har han scoret 445 mål på 132 landskamper som senior. Fra 2016 er han ekspertkommentator på Viasat.

## Utmerkelser og meritter
* 1982 – Skytterkonge (Fredensborg/Ski)
* 1983 – Skytterkonge (Fredensborg/Ski)
* 1985 – Skytterkonge (Skiens Ballklubb)
* 1986 – Skytterkonge (Skiens Ballklubb)
* 1988 – Skytterkonge (Sandefjord HK)
* 1993 – 13.-plass i VM (som trener)
* 2000 – Håndballstatuetten
* 2005 – 7.-plass i VM (som trener) og Årets håndballprofil
* 2007 – 13.-plass i VM (som trener)
* 2008 – 6.-plass i EM (som trener)
* 2009 – Gullknappen (NHFs høyeste utmerkelse)

## Referanser


## Eksterne lenker
* 
* 
* Gunnar Atle Pettersen på *Topphåndball.no*
Rummikub

***Rummikub*** er et brikkespill for tre eller fire spillere.  Det fikk Spiel des Jahres-prisen i 1980 og ble også kåret til årets spill i Nederland i 1983.

Spillet er i slekt med rummy-kortspillene og det tyrkiske brikkespillet Okey.  Det blir produsert av Lemada Light Industries og blir utgitt av Alga i Norge, Sverige og Finland.

## Historie
Spillet ble oppfunnet av Ephraim Hertzano på 1940-tallet.  Hertzano bodde den gang i Romania, hvor kortspill var forbudt.  For å omgå dette forbudet lagde han små spillebrikker i plast istedenfor kort og tok utgangspunkt i reglene for kortspill han kjente.

I begynnelsen lagde han bare spill for venner og kjente, men snart ble etterspørselen så stor at han også begynte å levere de hjemmelagde spillene til butikker.

På 1950-tallet flyttet familien til Israel, hvor han fortsatte å lage spill for hånd og fikk startet lokal distribuering.  Han inviterte distributører og butikkeiere til spillekvelder hjemme hos seg, og slik økte interessen for spillet sakte, men sikkert.

Etter hvert kunne han starte masseproduksjon av spillet, og eventyret fortsatte.

## Slik spiller man

## Turneringer og mesterskap
Det spilles turneringer og internasjonale mesterskap i Rummikub.  VM ble for første gang arrangert i 1991 og avholdes hvert tredje år.  NM ble så vidt vites arrangert for første gang i 2003 og avholdes nå hvert tredje år, som VM.

### Verdensmestre i Rummikub
* 1991: Masato Kuwabara, Japan
* 1994: Nehad Zahran, Egypt
* 1997: Peter Mentzij, Nederland
* 2000: Carla van Perlo, Nederland
* 2003: Masato Kuwabara, Japan
* 2006: Jacqueline Beekman, Nederland
* 2009: Andrea Papazissis, Brasil
* 2012: Matthijs Delvers, Nederland
* 2015: Kouzo Saito, Japan

#### Norske VM-deltakere
* 2003: Vidar Aas (Nr 16 av 26 spillere)
* 2003: Sandroz Salim (Nr 21 av 26 spillere, spilte for Irak)
* 2006: Sigurd E. Kvannes (Nr 23 av 30 spillere)
* 2009: Bayda K. Rashid  (Nr 29 av 31 spillere)
* 2012: Sandroz Salim Aspanea (Nr 11 av 30 spillere)
* 2015: Bayda K. Rashid (Nr 12 av 32 spillere)

### Norgesmestre i Rummikub
* 2003: Sandroz Salim
* 2004: Bayda K. Rashid
* 2005: Sandroz Salim
* 2006: Sigurd E. Kvannes
* 2009: Bayda K. Rashid
* 2012: Bayda K. Rashid
* 2015: Bayda K. Rashid
* 2018: Sigurd E. Kvannes
(Fra og med 2006 arrangeres NM hvert tredje år)

## Eksterne lenker
* 
* Rummikub Introduksjon til spillet, historie, regler, spilletips m.m. (engelsk)
Ikast Håndbold

**Herning-Ikast Håndbold**, tidligere *Ikast SF* (1991–1998), *Ikast-Bording Elite Håndbold* (1998–2006), *Ikast-Brande Elite Håndbold* (2006–2009) og *FC Midtjylland Håndbold* (2009–2018), er en dansk håndballklubb.

## Historie
### Damehåndboldligaen
Klubben rykket opp til den øverste ligaen etter 1990/91-sesongen, og har siden aldri rykket ned.

I 1993/94-sesongen fikk Ikast for første gang DM-medalje, med bronsemedalje bak  og . Det samme skjedde også i 1994/95 og 1995/96.

Fjerdeplass i 1996/97-sesongen ble fulgt av DM-gull etter 1997/98-sesongen og seier i den europeiske citycupen.

Opp til 2018 har de har tilsammen vunnet fire DM-gull, seks DM-sølv og åtte DM-sølv.

### Landspokalturneringen
Klubbens første tittel kom i sesongen før, da de vant Landspokalturneringen, etter å ha beseiret  16&ndash;14 i finalen.

De har siden vunnet ytterligere 6 landspokaler; 1997/98, 1998/99, 2000/01, 2012, 2014 og 2015.

### Europaturneringer
Klubben fikk sin europeiske debut i 1991/92-sesongen av Cupvinnercupen, hvor de ble slått ut etter andre runde.

I 1994/95 ble det semifinaleplass i Citycupen, etterfulgt av en finaleplass i 1996/97 og seier i 1997/98.

Året etter kom de til kvartfinalen i Mesterligaen 1998/99 og seier i det uoffisielle Europamesterskapet for klubblag.

I Cupvinnercupen 1999/2000 sikret klubben seg en semifinaleplass, før det ble en seier i EHF-cupen 2001/02.

Klubben kom til semifinalen i Mesterligaen 2002/03, før de vant Cupvinnercupen 2003/04 etter seier over .

I Mesterligaen 2004/05 ble de slått ut i kvartfinalen, kom til kvartfinalen i EHF-cupen 2005/06 og tapte finalen i EHF-cupen 2006/07.

Klubben kom til semifinale i EHF-cupen 2012/13, semifinale i Mesterligaen 2013/14 og vant Cupvinnercupen 2014/15. Dette var i 2018 klubbens siste europatrofé.

## Spillere

### Norske spillere
* Vibeke Nesse (1998–2000)
* Camilla Carstens (1998–2001)
* Kjersti Grini (2000–2003)
* Isabel Blanco (2000–2004, 2006–2011)
* Janne Tuven (2002–2003)
* Ane Brustuen (2004–2006)
* Hanne Halén (2005–2008)
* Camilla Thorsen (2006–2008)
* Ragnhild Aamodt (2005–2009)
* Kari-Anne Henriksen (2005–2009)
* Gro Hammerseng 2003–2010)
* Katja Nyberg (2006–2010) 
* Tonje Nøstvold (2008–2011)
* Ingrid Ødegård (2008–2012) 
* Alette Stang (2009–2012)
* Ida Alstad (2014–2015)
* Veronica Kristiansen (2015-2018)
* Helene Fauske (2017–2021)
* Tonje Løseth (2017–2020)
* Stine Skogrand (2018–)
* Vilde Johansen (2019–)
* Ingvild Bakkerud (2020–)

### Andre kjente spillere
* Tonje Kjærgaard, Danmark
* Kristine Andersen, Danmark
* Beata Siti, Ungarn
* Åsa Eriksson, Sverige
* Karin Mortensen, Danmark
* Rikke Schmidt, Danmark
* Anja Andersen, Danmark
* Nodijalem Myaro, Frankrike
* Grit Jurack, Tyskland
* Henriette Mikkelsen, Danmark
* Josephine Touray, Danmark
* Karen Brødsgaard, Danmark
* Sanja Jovovic, Serbia
* Sara Hansen, Danmark
* Line Widt Fruensgaard, Danmark

## Referanser


## Eksterne lenker
*
Sojuz TM-32

**Sojuz TM-32** er betegnelsen på en romferd i det russiske Sojuz-programmet, som leverte utstyr og besøkende, inklusive verdens første romturist, til Den internasjonale romstasjonen (ISS) i april 2001.

## Mannskap
**Ved oppskyting:**
* Talgat Musabajev, commander 
* Jurij Baturin, flymaskinist
* Dennis Tito, verdens første romturist

**Ved landing:**
* Viktor Afanasyev, commander 
* Claudie Haigneré, flymaskinist
* Konstantin Kozejev, flymaskinist

## Høydepunkter fra ferden
Sojuz TM-32 brakte et mannskap på tre (to russere og en amerikaner, den siste en romturist) til Den internasjonale romstasjonen. Det koblet seg automatisk til romstasjonen, bare noen få timer etter at romfergen Endeavour på ferd STS-100 hadde forlatt stasjonen. Mannskapet ombord ble der i en uke og returnerte så i Sojuz TM-31, som hadde vært tilkoblet romstasjonen som en livbåt for ISS Ekspedisjon 1 og ISS Ekspedisjon 2. 
Sojuz TM-32 ble så den nye livbåten for Ekspedisjon 2 og ISS Ekspedisjon 3, og ble landet av et besøkende mannskap ombord på romferd Sojuz TM-33. 

### Dokking med ISS
***Dokket til ISS:** 30. april 2001 07:58 UTC (til Zarja)
***Frakoblet fra ISS:** 19. oktober 2001 10:48 UTC (fra Zarja)
***Dokket til ISS:** 19. oktober 2001 11:04 UTC  (til en port på Pirs)
***Frakoblet fra ISS:** 31. oktober 2001 01:38 UTC  (fra en port på Pirs)

## Se også
*Sojuz-programmet
*Liste over Sojuz-ferder''
*Den internasjonale romstasjonen
*Liste over byggingen av ISS
*Liste over bemannede romferder til ISS
*Liste over besøkende til Den internasjonale romstasjonen

## Eksterne lenker
NASA Soyuz-33/Soyuz-32 (return) Taxi Crew
International Shooting Sport Federation

**International Shooting Sport Federation (ISSF)** er en internasjonal organisasjon som styrer mange skytedisipliner. Den er ikke den eneste internasjonale organisasjonen for skytesport, men kun ISSF er medlem av Den internasjonale olympiske komité leder dermed de olympiske skyteøvelsene. Ikke alle av ISSF sine skyteøvelser er olympiske øvelser.

## Historie
Internasjonale skytekonkurranser startet allerede med skytekonkurransene under Sommer-OL 1896, og det første VM ble arrangert i 1897. Det var ikke noen overordnet organisasjon før 1907, da åtte nasjonale forbund startet en union som ble kalt *Union International de Tir (UIT)*, som er fransk og betyr den internasjonale skytterunion, som på engelsk noen ganger ble forkortet *ISU*. Dette navnet ble brukt fram til dagens navn ble tatt i bruk i 1998.

## Norge

I Norge er det Norges Skytterforbund som organiserer konkurranseskyting i ISSFs skyteøvelser.

## Konkurranser og rekorder
ISSF anerkjenner følgende konkurranser som ISSF-mesterskap:

* De olympiske leker hvert fjerde år (kun olympiske øvelser)
* ISSFs VM (ISSF World Shooting Championships) hvert fjerde år, pluss hvert annet år for hagleøvelser
* ISSFs World Cup-stevner fire ganger pr. år, pluss en finale (kun olympiske øvelser)
* Regionale mesterskap, slik som f.eks. EM eller Pan-American Games, frekvensen på disse bestemmes på regionalt nivå.

Dette er de eneste konkurransene som blir ledet fra ISSF-komitéer, og kun i disse konkurransene kan verdensrekorder settes. Dette fører til at nasjonale rekorder ofte kan være høyere enn verdensrekordene.

## Referanser


## Eksterne lenker
* 
* 
* Offisielt nettsted for Norges Skytterforbund
* ISSF News – Offisiell nyhetstjeneste
* ShootingWiki.org
Talgat Musabajev

**Talgat Amangeldyuly Musabajev** (1951–2025) var en kasakhstansk kosmonaut og testpilot som deltok i det russiske romprogrammet med flere lange romferder.

## Romferder

## Bilder

Fil:ISS-02 Soyuz TM-32 Taxi crewmembers.jpg|Mannskapet på Sojuz TM-32


## Noter

## Referanser


## Eksterne lenker
* Official web-site
* Biography at Energia.ru
* Spacefacts biography of Talgat Musabayev
Jurij Baturin

**Jurij Mikhajlovitsj Baturin** (russisk: Юрий Михайлович Батурин; født 12. juni 1949 i Moskva) er en tidligere russisk kosmonaut. 

## Romferder

## Eksterne lenker
* Spacefacts.de – Biografi om Baturin
Nominasjoner til Nordisk råds litteraturpris fra Finland

**Nominasjoner til Nordisk råds litteraturpris fra Finland** gjøres av en jury bestående av tre personer. 

Siden 1962 har Nordisk råd årlig delt ut **[[Nordisk råds litteraturpris]]** til et litterært verk skrevet på et av de nordiske språkene. Fra starten i 1962 har det årlig blitt nominert to bøker fra hvert av landene Danmark, Finland, Island, Norge og Sverige. 

Prisen tildeles av en jury oppnevnt av Nordisk ministerråd, med to representanter fra hvert av de fem nordiske landene. I tillegg oppnevnes det et varamedlem. Juryen som nominerer de finske kandidatene til prisen består av Finlands to jurymedlemmer, og ene varamedlem til juryen. Pr 2011 er de finske jurymedlemmene litteraturviteren Kristina Malmio, litteraturkritikeren Pia Ingström og forfatteren og kritikeren . Ralf Andtbacka er varamedlem. 

Den finske komitéen nominerer vanligvis én bok på finsk og én på svensk fra Finland. Siden 2011 har det også kommet nominasjoner til Nordisk råds litteraturpris fra Åland. Åland er et svenskspråklig område i Finland.

## Nominasjoner til Nordisk råds litteraturpris fra Finland

Vinnere av prisen er uthevet med **fet** skrift.

## Referanser
Kjell Erfjord

**Kjell Erfjord** (født 24. juli 1940) er tidligere ordfører i Lund kommune i Rogaland. Erfjord representerer Kristelig Folkeparti og har vært medlem av Lund kommunestyre i 36 år. I halvparten av disse har han vært ordfører. Da han ble tildelt Kongens fortjenstmedalje i gull 7. juni 2007, sa fylkesmann Tora Aasland at han hadde utvist uvanlig stort samfunnsengasjement, ikke minst i arbeidet for å inkludere funksjonshemmede i samfunnet. 

Erfjord begynte som lærer på Lundheim folkehøgskole i 1963. Siden ble han rektor på folkehøgskolen. Han har også vært medlem i Folkehøgskolerådet. Han har vært fylkesvaraordfører i Rogaland i ti år og vararepresentant til Stortinget i tre perioder.  I tillegg har han hatt en rekke verv innen Den norske kirke. 

## Referanser


## Eksterne lenker
* 
*  Kongens gull til Kjell Erfjord
Dennis Tito

**Dennis Anthony Tito** (født 8. august 1940 i Queens i New York) er en amerikansk multimillionær som ble den aller første romturist, som betalte for å bli med på en romferd. Han misliker selv å bli kallet for «turist», og ber om å bli kalt for «uavhengig forsker» siden han gjennomførte flere vitenskapelig eksperimenter i verdensrommet.

Tito har en «Bachelor of Science in Astronautics and Aeronautics» fra New York University, og en «Master of Science in Engineering Science» fra Rensselaer Polytechnic Institute. Han er medlem av Psi Upsilon og mottok et æresdoktorat i ingeniørvitenskap fra Rensselaer Polytechnic Institute 18. mai 2002. Han var også tidligere ansatt som vitenskapsmann ved NASAs Jet Propulsion Laboratory.

I 1972 startet han Wilshire Associates, et selskap som sørger for bistand og rådgiving i forbindelse med økonomiske investeringer. 

Gjennom en avtale med romturist-selskapet Space Adventures, Ltd., ble Tito med på den russiske romferden Sojuz TM-32, og tilbragte syv dager, 22 timer og fire minutt i verdensrommet, og fullførte på den tiden 128 omløp rundt jorden. Tito skal ha betalt 20 millioner dollar for ferden, selv om nære venner har uttalt at summen var mindre, så lav som 12 millioner dollar.

Tito ble møtt med stor skepsis fra NASA før oppskytingen, spesielt Daniel S. Goldin fra NASA, som anså ham som «u-amerikansk» for å bruke Sojuz til sin romferd. Da Tito ankom Johnson Space Center for å begynne sin trening på den amerikanske delen av ISS, ble han sendt hjem. Robert Cabana fra NASA uttalte: «*…We will not be able to begin training, because we are not willing to train with Dennis Tito.*» Selv om angrepene mot romferden hans ble ledet av ledende personer i NASA, ble romferden hans støttet av astronauter, kosmonauter, sivile og media, både i USA og Russland.

## Bilder

ISS-02 Soyuz TM-32 Taxi crewmembers.jpg|Mannskapet på Sojuz TM-32


## Eksterne lenker
* Tito the spaceman BBC web site (accessed Feb. 2006)
* Spacefacts biography of Dennis Tito
* Space.com – Dennis Tito, Space Tourist
* Romfart.no – NASA oppgir motstanden mot Dennis Titos Sojuz-ferd
* Romfart.no – Amerikansk/russisk krangel om romturist
* vg.no - Perfekt, et paradis
Viborg HK

**Viborg HK** er en dansk håndballklubb  som ble stiftet 1. september 1987. Viborg HK vant cupvinnercupen i håndball i sesongen 2013/2014. Idrætsklubben Viborg ble etablert 19. mars 1936.

## Troppen kvinner 2019/20

* Anna Kristensen  (Målvakt)
* Josephine Nordstrøm  (Målvakt)
* Julie Stokkendal Poulsen  (Målvakt)
* Maria Fisker  (Venstre Kant)
* Amalie Grøn Hansen  (Venstre Kant)
* Kristina Jørgensen  (Venstre Back)
* Caroline Højer  (Venstre Back)
* Line Haugsted  (Venstre Back)
* Carin Strömberg  (Playmaker)
* Laura Damgaard  (Playmaker)
* Moa Högdahl  (Høyre Back)
* Pauline Bøgelund  (Høyre Back)
* Anne Sofie Filtenborg  (Høyre Kant)
* Stine Andersen  (Høyre Kant)
* Madeleine Östlund  (Strek)
* Ida-Marie Dahl  (Strek)
* Anne Hykkelbjerg  (Strek)
* Majbritt Toft Hansen  (Strek)

## Trener
* Martin Fruelund Albertsen  (Trener)
* Mads Møller  (Assistent Trener)

### Norske spillere i Viborg HK
* Heidi Tjugum (1997–2003)
* Tonje Larsen (1998-1999)
* Elisabeth Harstad (1999-2002)
* Camilla Thorsen (2000-2005)
* Vibeke Nesse (2000-2002)
* Katrine Lunde Haraldsen (2007–2010)
* Kristine Lunde-Borgersen (2007–2010)
* Ida Bjørndalen (2007–2009)
* Marit Malm Frafjord (2010–2014)
* Amanda Kurtović (2012–2014)

## Eksterne lenker
*
Slagelse FH

**Slagelse Forenede Håndboldklubber** er en dansk håndballklubb fra Slagelse. Tidligere ble A-laget også kalt **Slagelse Dream Team**.

## Historie
Slagelse Forenede Håndboldklubber er et resultat av sammenslåing av klubbene Slagelse HK og Marievang IF, to klubber som hadde litt suksess, spesielt på aldersbestemte nivåer. Slagelse HKs damelag var to ganger i 1. divison i årene omkring 1990, men begge gangene rykket laget direkte ned. 

1997 var året de to klubbene slo seg sammen under navnet Slagelse FH, og i starten av 2000 inngikk klubben en avtale med Anja Andersen som startet oppbygningen av det som skulle blir verdens beste håndballklubb. Hun skulle klare det på 3 år. Med Anja Andersen som sjef, trakk Slagelse FH til seg masse sponsorer og spillere som lå på et nivå som var mye høyere enn tidligere. Det ble direkte opprykk fra 2. divisjon det første året for Anja Andersen, og året etter rykket de opp fra første divisjon.

Slagelse FH vant sin første tittel i 2003, nemlig DM. Året etter gikk laget til topps i EHF Champions League, og ble med denne seieren verdens beste klubblag. Det tok altså 4 år for Anja Andersen å skape verdens beste klubblag. Andersens personlighet var en av hovedgrunnene til at stjerner som Camilla Andersen, Ausra Fridrikas og Bojana Popovic kom til klubben. Samtidig har hennes temperament vært en stor belastning for henne selv og klubben. Det mest spesielle og minneverdige øyeblikket Anja Andersen stod for skjedde våren 2006 når Slagelse DT møtte Aalborg DH. Andersen fikk rødt kort, og hun beordret hele laget i garderoben midt i første omgang. Denne skandalen ble belønnet med karantene, både fra nasjonal og internasjonal håndball. Slagelse tapte dette året både DM og EHF Champions League mot Viborg HK.

Lagets hjemmebane er Antvorskov-Hallen, som har 1500 sitteplasser og 750 ståplasser. Under store kamper bruker de en av de store hallene i Københavnområdet.

## Resultater
*2002 Cupgull
*2003 DM gull, EHF cup-vinner 
*2004 DM sølv, EHF Champions League vinner
*2005 DM gull, EHF Champions League vinner
*2006 DM sølv, Cupsølv
*2007 DM gull, EHF Champions League vinner

## Spillerstall 2007/2008

**Målvakter:**
* Cecilie Leganger, Norge
* Carina Friis, Danmark

**Utespillere:**
* Mette Melgaard, Danmark
* Melanie Smith, Danmark
* Anne Loft, Danmark
* Helle Svensson, Danmark
* Christina Krogshede, Danmark
* Maja Savić, Montenegro
* Tatiana Bennedsen, Danmark
* Line Hovgaard, Danmark
* Ana Batinic, Serbia
* Marianne Bonde, Danmark
* Emiliya Turey, Russland
* Gabriela Rotis, Østerrike
* Svetlana Ognjenovic, Serbia

## Wall of Dream Team
* Bojana Popovic
* Cecilie Leganger
* Camilla Andersen
* Maja Savić
* Ausra Fridrikas
* Irina Poltoratskaya
* Kamilla Kristensen
* Carmen Lungu
* Anne Loft
* Mette Melgaard

Disse spillerne har fått sine drakter hengt opp i Antvorskovhallen som en hyllest for sine prestasjoner for klubben. Enkelte spillere har fått draktnummeret fredet etter at de har forlatt klubben, blant annet Bojana Popovic, Kamilla Kristensen og Ausra Fridrikas.
Carlos Francisco de Croix

**Carlos Francisco de Croix**, marqués de Croix (født 1699, død 1786) var en spansk general. Han var visekonge av Ny-Spania fra den 25. august 1766 til den 22. september 1771.

## Referanser
Otto Johan Hennig-Olsen

**Otto Johan Hennig-Olsen** (1927–2014) var en norsk bedriftsleder, bosatt i Kristiansand.

Han var utdannet fra Kristiansand katedralskole og college i London. Verneplikten avtjente han i Tysklandsbrigaden og han arbeidet et år i Esbjerg i Danmark før han gikk inn i familiebedriften. 

Otto Johan Hennig-Olsen bygget opp Hennig-Olsen iskremfabrikk til å bli en av Norges største produsenter av iskrem. For innsatsen med innen norsk iskremproduksjon og bedriftsledelse mottok han i 1998 Kongens fortjenstmedalje i gull. Han er også kjent fra reklamefilm om Hennig-Olsens is.

## Referanser
Terje Mjåtveit

**Terje Mjåtveit** (født 1953) var ordfører i Hå kommune i Rogaland fra 2003 til 2011. Mjåtveit representerer Nærbølista, som ble stiftet for å skille ut Nærbø som en egen kommune. Partiet var det størst partiet i Hå kommune både i 2007 og i 2011 med henholdsvis 33,9 prosent og 32.5 prosent av stemmene. Ved kommunestyrevalget i 2015 fikk Nærbølista 28 prosent av stemmene.

Mjåtvedt er gårdbruker av yrke. Fra 2013 var han tiltakskonsulent i Hå kommune

## Referanser
3. serierunde i Premier League 2007/08

**3. serierunde i Premier League 2007/08** var en serierunde i engelsk herrefotballs Premier League sesong 2007/2008. Serierunden begynte 18. august kl. 13.45 med Portsmouth mot Bolton. Videre ble det spilt det fem kamper kl.&nbsp; 16.00 og en kamp kl. 18.15. Runden ble avslutta 19. august med tre kamper.

## Kampfakta

----

----

----

----

----

----

----

----

----

----

## Eksterne lenker
* Premier League 2007/08: Terminliste og resultater på altomfotball.no
Francisco Cajigal de la Vega

**Francisco Cajigal de la Vega** (også uttalt som *Francisco Caxigal de la Vega*) var en spansk militæroffiser. Han var guvernør på Cuba fra 1747 til 1760. I tillegg hadde han midlertidig posisjon som visekonge av Ny-Spania mellom den 28. april og den 5. oktober 1760.

## Referanser
Rudolf Bauer

**Rezső (Rudolf) Bauer** (født 2. januar 1879 i Budapest, død 9. november 1932 i Sósér) var en ungarsk friidrettsutøver. 

Hans største meritt var seieren i diskos under OL 1900 i Paris. Seierskastet målte 36,04 m.

## OL-medaljer
* 1900  Paris -  **Gull** i friidrett, diskoskast  Ungarn

## Referanser


## Eksterne lenker
* 
* Kort biografi (ungarsk)
Svein Ove Alvestad

**Svein Ove Alvestad** (født 9. november 1962) er en norsk fiskeoppdretter og politiker (H). Han var ordfører i Bokn fra 1999 til 2007.
Han ble valgt til ordfører i direkte ordførervalg i 1999, hvor han vant over Arbeiderpartiets kandidat med 7 stemmer. Ved valget i 2003 fikk Alvestad 75 prosent av stemmene. Alvestad var medlem av Rogaland fylkesting fra 1999 til 2003. Ifølge Stavanger Aftenblad var Svein Ove Alvestad den ordføreren med størst formue i Rogaland i 2006.

## Referanser
Francisco Antonio de Echávarri

**Francisco Antonio de Echávarri** var en spansk offiser. Han var president i Mexico bys audiencia da visekonge Agustín de Ahumada y Villalón døde. Echávarri hadde posisjon som visekonge frem til Francisco Cajigal ankom fra Cuba. Echávarris periode som visekonge av Ny-Spania varte fra den 5. februar til den 28. april 1760.

## Referanser
Havmusfamilien

se teksten

**Havmusfamilien** (Chimaeridae) er en gruppe helhodefisker som omfatter 26 arter. 
Alle artene har en pigg foran første ryggfinne. Denne står i forbindelse med en giftkjertel. De har også ytre gjellelokk til forskjell fra andre bruskfisker. Kroppen er konisk og ender i en piskeformet hale. De aller fleste artene lever på dypt vann.

## Arter som finnes i Norge
* Havmus

## Delgrupper
* *[[Chimaera]]*
** Cubansk havmus (*Chimaera cubana*)
** *[[Chimaera jordani]]*
** *[[Chimaera lignaria]]*
** Havmus, (*Chimaera monstrosa*)
** *[[Chimaera owstoni]]*
** Sølvhavmus, (*Chimaera phantasma*)
** *[[Chimaera phantera]]*
* *[[Hydrolagus]]*
** Småøyet havmus, (*Hydrolagus affinis*)
** Afrikansk havmus, (*Hydrolagus africanus*)
** *[[Hydrolagus alberti]]*
** *[[Hydrolagus barbouri]]*
** *[[Hydrolagus bemisi]]*
** *[[Hydrolagus colliei]]*
** Filippinsk havmus, (*Hydrolagus deani*)
** *[[Hydrolagus eidolon]]*
** *[[Hydrolagus lemures]]*
** *[[Hydrolagus macrophthalmus]]*
** *[[Hydrolagus media]]*
** Blåvinget havmus, (*Hydrolagus mirabilis*)
** *[[Hydrolagus mitsukurii]]*
** *[[Hydrolagus novaezealandiae]]*
** *[[Hydrolagus ogilbyi]]*
** *[[Hydrolagus pallidus]]*
** Lilla havmus, (*Hydrolagus purpurescens*)
** *[[Hydrolagus trolli]]*
** *[[Hydrolagus waitei]]*

## Eksterne lenker
* 
* 
* Catalogue of Life:2007 Annual Checklist:Family Chimaeridae
* ITIS Standard Report Page: Chimaeridae
Parry O’Brien

**William Patrick «Parry» O'Brien** (1932–2007) var en amerikansk kulestøter. Han deltok fire ganger i OL, og vant to gullmedaljer (1952, 1956) og en sølvmedalje (1960). I sitt siste OL i 1964 kom han på fjerdeplass.

Tidlig i 1950-årene utviklet O'Brien en ny kulestøtmetode. Han stilte seg med ryggen mot kastretningen, roterte 180 grader og brukte rotasjonen til å gi kulen større fart fremover. Ved hjelp av denne metoden satte han 17 verdensrekorder. Han var den første som kastet lengre enn 60 fot (18,30&nbsp;m), og vant 116 konkurranser på rad. Under OL 1964 i Tokyo var han flaggbærer for den amerikanske troppen.

Han vant gull i kulestøt under de Panamerikanske leker 1959 i Chicago.

O'Brien døde mens han deltok i en svømmekonkurranse i en alder av 75 år.

## OL-medaljer
* 1952  Helsingfors -  **Gull** i friidrett, kulestøt  USA
* 1956  Melbourne -  **Gull** i friidrett, kulestøt  USA
* 1960  Roma -  Sølv i friidrett, kulestøt  USA

## Referanser


## Eksterne lenker
*
Agustín de Ahumada y Villalón

**Agustín de Ahumada y Villalón**, marqués de las Amarillas (født ca. 1702, død 1760) var en spansk militæroffiser. Han var visekonge av Ny-Spania fra den 10. november 1755 til den 5. februar 1760.

## Referanser
Joaquín de Montserrat

**Joaquín de Montserrat**, marqués de Cruillas var en spansk general. Han var visekonge av Ny-Spania fra den 6. oktober 1760 til den 24. august 1766.

## Referanser
Juan Francisco de Güemes y Horcasitas

**Juan Francisco de Güemes y Horcasitas, greve av Revillagigedo** (født 16. mai 1681, død 17. november 1766) var en spansk general. Han var visekonge av Ny-Spania fra den 9. juli 1746 til den 9. november 1755.

## Referanser
Pedro Cebrián y Agustín

**Pedro Cebrián y Agustín**, conde de Fuenclara (født 30. april 1687, død 22. august 1752) var en spansk diplomat. Han var visekonge av Ny-Spania fra den 3. november 1742 til den 8. juli 1746.

## Referanser
Ensiferum

**Ensiferum** (latin: ensĭfĕrum (*sverdbærer*)) er et folk / viking metal-band fra Helsingfors, Finland. 

Bandet ble stiftet i 1995 av Markus Toivonen (gitar), Sauli Savolainen (bass) og Kimmo Miettinen (trommer). Året etter ble Jari Mäenpää tatt med i bandet som sanger og andre-gitarist, men forlot bandet i 2004 for å fortsette på sitt sideprosjekt i Wintersun. 

## Diskografi
;Album 
**[[Ensiferum (album)|Ensiferum]]* (2001)
**[[Iron]]* (2004)
**[[1997-1999]]* (2005)
**[[Victory Songs]]* (2007)
**[[From Afar]]*  (2009)
**[[Unsung Heroes]]* (2012)
**One Man Army* (2015)
**Two Paths* (2017)
**Thalassic* (2020)
**Winter Storm* (2024)
;EP-er 
**[[Dragonheads]]* (2006)

;Singler 
**«Tale of Revenge»* (2004)
**«One More Magic Potion»* (2007)

;Demoer 
**Demo* (1997)
**Demo II* (1999)
**Hero in a Dream* (1999)

;DVD-er 
**[[10th Anniversary Live]]* (2006)

## Eksterne lenker
* 
*
Petri Lindroos

**Petri «Pete» Lindroos** er gitarist/vokalist for det melodiske death metal-bandet Norther og for Nordic folk metal-bandet Ensiferum.

## Diskografi
### Med Norther

* *[[No_Way_Back_(Norther_EP)|No Way Back]]* (2007) – EP
* *[[Till Death Unites Us]]* (2006) – CD 
* *Scream* (2006) – CD Single 
* *[[Solution 7]]* EP (2005) – Mini CD 
* *[[Spreading Death]]* (2004) – DVD Single 
* *[[Death Unlimited]]* (2004) – CD 
* *[[Spreading Death]]* (2004) – CD Single 
* *[[Mirror of Madness]]* (2003) – CD 
* *[[Unleash Hell]]* (2003) – CD Single 
* *[[Dreams of Endless War]]* (2002) – CD 
* *[[Released]]*(2002) – CD Single

### Med Ensiferum
* *[[From Afar]]* CD (2009)
* *[[Victory Songs]]* CD (2007)
* *[[One More Magic Potion]]* CD Single (2007)
* *[[Dragonheads]]* EP (2006)

## Referanser


## Eksterne lenker
* 
* 
*
Pedro Malo de Villavicencio

Don **Pedro Malo de Villavicencio** (også kjent under *Pedro de Malo de Villaviencio*; født 1673) var med i *Royal [[Audiencia]]* i Mexico by. Han var president av Audiencia da visekonge Pedro de Castro y Figueroa døde den 22. august 1741. Villavicencio overtok som visekonge av Ny-Spania og forble i stillingen frem til den nyutnevnte visekongen Pedro Cebrián y Agustín ankom 30. april 1742.

## Referanser
Elfin Lea

**Elfin Lea** (født 17. september 1945) er en norsk politiker (H). Han var ordfører i Klepp kommune 1999–2011, og ble ved valgene i 2003 og 2007 gjenvalgt gjennom direkte ordførervalg. Lea var avdelingssjef ved Rogaland fylkesskattekontor før han ble ordfører.

I 2011 ble han tildelt Kongens fortjenstmedalje i sølv.

## Referanser
Pedro de Castro y Figueroa

Don **Pedro de Castro y Figueroa**, duque de la Conquista y marqués de Gracia Real (født ca. 1685, død 22. august 1741) var en spansk militæroffiser. Han var visekonge av Ny-Spania fra den 17. august 1740 til den 22. august 1741.

## Referanser
Jostein Eiane

**Jostein Eiane** (født 24. september 1968) var ordfører i Rennesøy kommune fra 1999 til 2007. Han representerte Kristelig Folkeparti. I 2011 kom han tilbake i kommuneledelsen, denne gang som varaordfører.

Eiane har vært lærer og forsøksringleder. Han har i en periode vært leder i Ryfylke Friluftsråd.

## Referanser
Juan Antonio de Vizarrón y Eguiarreta

**Juan Antonio de Vizarrón y Eguiarreta** (død 25. januar 1747) var erkebiskop av Mexico fra den 21. mars 1731 til den 25. januar 1747 og visekonge av Ny-Spania fra den 17. mars 1734 til den 17. august 1740.
## Episkopalgenealogi
Hans episkopalgenealogi er:

* Kardinal Guillaume d'Estouteville (1403-1483)
* Pave Sixtus IV (1414-1484) *bispeviet 1471
* Pave Julius II (1443-1513) *1481
* Kardinal Raffaele Sansoni Riario (1461-1521) *1504
* Pave Leo X (1475-1521) *1513
* Pave Klemens VII (1478-1534) *1517
* Kardinal Alessandro Farnese (1468-1549) *1519
* Kardinal Francesco Pisani (1494-1570) *1527
* Kardinal Alfonso Gesualdo di Conza (Gonza) (1540-1603) *1564
* Pave Klemens VIII (1536-1605) *1592
* Kardinal Pietro Aldobrandini (1571-1621) *1604
* Biskop Laudivio Zacchia (1565-1537) *1605
* Kardinal Antonio (Marcello) Barberini (sr.) (1569-1646) *1625
* Kardinal Marcantonio Franciotti (1592-1666) *1637
* Kardinal Giambattista Spada (1597-1675) *1643
* Kardinal Carlo Pio di Savoia (1622-1689) *1655
* Erkebiskop Jaime de Palafox y Cardona (1642-1701) *1677
* Kardinal Luis Manuel Fernández de Portocarrero-Bocanegra y Moscoso-Osorio (1635-1709) *1678
* Patriark Pedro Portocarrero y Guzmán (1640-1705) *1691
* Biskop Silvestre García Escalona (1647-1729) *1702
* Biskop Juan Antonio de Lardizabal y Elorza (1680-1733) *1722
* Kardinal * Juan Antonio de Vizarrón y Eguiarreta* (1682-1747) *1731

## Referanser
Paderborn

**Paderborn** er en by i Tyskland i delstaten Nordrhein-Westfalen med rundt 145&nbsp;000 innbyggere. Byen er administrasjonssete i *[[landkreis]]en* med samme navn. Navnet kommer av elven Pader, som har utspring i fler enn 200 kilder nær Paderborn domkirke der St. Liborius er gravlagt.

## Geografi

Paderborn ligger ved kilden til elven Pader, omtrent 50 km øst for Lippstadt og 40 km sør for Bielefeld. Åsene i Eggegebirge ligger øst for byen. 

## Historie
Man mener at Karl den store var lenge i området i regjeringstiden sin, og spor av ruiner under og rundt domkirken i Paderborn ser ut til å støtte dette. 

Treet Irminsul stod visstnok nær Paderborn.

Paderborn var sete for bispedømmet Paderborn og er i dag sete for en romersk-katolsk erkebiskop.

St. Liborius blir minnet hvert år i Paderborn under Liborifest i juli, selv om festivitasen i dag har lite å gjøre med helgenen.

## Referanser


## Eksterne lenker
* 
* Side for området Paderborn
* Turistattraksjoner i Paderborn
Charles Itandje

**Charles-Hubert Itandje** (født 2. november 1982 i Bobigny) er en fransk fotballspiller som spiller som målvakt for den tyrkiske klubben Çaykur Rizespor. Han er beryktet for sine danser under straffespark.

Hans foreldre er begge fra Kamerun. Lagkaptein på , Rigobert Song, sa en gang om Itandje under et intervju med Canal Plus: *The man's got rhythm*.

## Klubbfotball
### [[RC Lens]]
Itandje fikk i sesongen 2006/2007 tøff konkurranse om keeperplassen i RC Lens av kroaten Vedran Runje, og det var en av årsakene til at Itandje ville bort, sammen med at Itandje kun hadde et år igjen av kontrakten sin. I tillegg har RC Lens Ronan Crom i bakhånd.

### [[Liverpool FC]]
Han signerte en 4-årskontrankt.  for Liverpool FC 9. august 2007, som en erstatning for Scott Carson som ble lånt ut i en sesong til Aston Villa, for å sikre seg landslagsplass. Liverpool skal ha betalt ca. £2 millioner for franskmannen. Overgangen kom etter han var linket til Merseyside-laget og andre storlag som Real Betis og Lyon.

Under 20-års markeringen for Hillsborough-tragedien på Anfield den 15. april 2009, ble Itandje fanget inn av tv-kameraer mens han gjorde ablegøyer og tullet med lagkameraten Damien Plessis, som raskt førte til avisskriverier om at han var ferdig i Merseyside-klubben, og at han kom til å bli solgt raskt. Klubben reagerte etterhvert med å suspendere han i to uker, og han kom selv med en uforbeholden unnskyldning, og ba om å få møte familiene.

## Trivia
Itandje holdt på å signere for Liverpool allerede i 2001, men hadde da akkurat signert for franske RC Lens og Liverpool signerte franske Patrice Luzi i stedet.

Itandje er dermed nok en spiller som kommer til Liverpool FC, etter å ha spilt for RC Lens. Han etterfølger spillere som El Hadji Diouf, Vladimír Šmicer, Rigobert Song, Grégory Vignal og Djimi Traoré.

## Referanser


## Eksterne lenker
* 
* Itandje's profile on Sitercl.Com
* Liverpool wrap up Itandje deal
* Liverpool.no - Biografi om Itandje
Baltasar de Zúñiga y Guzmán

**Baltasar de Zúñiga y Guzmán**, duque de Arión y marqués de Valero (født 1658, død 26. desember 1727) var visekonge av Ny-Spania fra den 16. august 1716 til den 14. oktober 1722.

## Referanser
Plauen

**Plauen** er en by i Tyskland ved elven Weiße Elster i Vogtlandkreis i delstaten Sachsen med rundt 70&nbsp;000 innbyggere. Byen ligger nær grensen til Bayern og Tsjekkia.

## Historie

Byen ble grunnlagt av slavere på 1100-tallet og ble en del av Böhmen i 1327 og av Sachsen i 1466. På 1800-tallet ble Plauen et senter for tekstilproduksjon, særlig blonder. I 1912 nådde Plauen toppen når det gjelder folketall med 128&nbsp;000 innbyggere.

På 1930-tallet ble det første nazimøtet utenfor Bayern holdt i Plauen.

Fra 1945 var byen en del av den sovjetiske okkupasjonssonen i Tyskland, og fra 1949 til 1990 hørte den til Øst-Tyskland. I løpet av denne perioden var det en stor sovjetisk okkupasjonsgarnison i byen og de siste årene lå det en offisersskole for DDRs grensestyrker.

Innbyggertallet i byen falt dramatisk etter andre verdenskrig. Plauen var den første byen i tidligere Øst-Tyskland som fikk en McDonald's-restaurant.

## Bilder

File:Rathausturmblick.jpg|Utsikt fra rådhustårnet
File:Plauen St. Johanniskirche - Kirche St. Johannis - Foto 2009 Wolfgang Pehlemann Wiesbaden IMG 0766.jpg|Johanneskirken ble bygget før 1122
File:Vogtland-Theater.jpg|Vogtland teater
File:Plauen Altes Rathaus.jpg|Det gamle rådhuset ble bygget før 1382
File:Plauen Neues Rathaus Glasfassade frontal.jpg|Det nye rådhuset fra 1976


## Referanser


## Eksterne lenker
*
Fernando de Alencastre Noroña y Silva

**Fernando de Alencastre Noroña y Silva**, duque de Linares y marqués de Valdefuentes (trolig født 15. april 1641, død 3. juni 1717) var en spansk militæroffiser. Han var visekonge av Ny-Spania fra den 15. januar 1711 til den 15. august 1716.

## Referanser


## Eksterne lenker
*
Francisco Fernández de la Cueva Enríquez

Don **Francisco Fernández de la Cueva Enríquez**, marqués de Cuéllar, 10º duque de Alburquerque (født 1666, død 23. oktober 1733) var visekonge av Ny-Spania fra den 27. november 1702 til den 14. januar 1711.
Ingeborg Søyland

**Ingeborg Løyning Søyland** (født 9. juni 1955 ) var ordfører i Forsand kommune i en periode. Hun ble valgt til ordfører i 2003. Hun representerer Senterpartiet.
 
## Kilder
* NRK om valget i Forsand.
Juan Ortega y Montañés

Don **Juan Ortega y Montañés** (født 3. juli 1627, død 16. september 1708) var en romerskkatolsk biskop. Han var biskop i Durango fra 1670 til 1681, i Guatemala fra 1681 til 1684 og i Michoacán fra 1684 til den 24. mars 1700. Etter dette var han erkebiskop av Mexico fra den 21. juni 1700 til den 16. desember 1708. Han har også hatt verv som visekonge av Ny-Spania i to perioder. Første gang fra den 27. februar til den 18. desember 1696. Andre gang fra den 4. november 1701 til den 27. november 1702.

## Referanser